OpenLLM-France/wikimedia huggingface dataset:
# Magdalena Sofia Barat

Madeleine-Sophie Barat (Joigny, 12 de desembre de 1779 - París, 25 de maig de 1865), va ser una religiosa francesa, fundadora de la Societat del Sagrat Cor de Jesús, dedicada a l'ensenyament. El 1925 va ser canonitzada per Pius XI.

## Biografia

D'orígens modestos, arran que la Revolució Francesa suprimís les escoles confessionals, va ser educada pel seu germà Louis, sacerdot jesuïta, al qual va acompanyar a París. Allí va pensar d'entrar al tercer orde dels carmelites, però arran d'una trobada amb el jesuïta Joseph Varin, va decidir de consagrar-se a l'educació dels joves, tot creant una congregació religiosa, una mena de branca femenina de la Companyia de Jesús.
Amb tres altres joves, el 1801 va iniciar la Societat del Sagrat Cor de Jesús, institut dedicat a la difusió de la devoció al Sagrat Cor de Jesús i a l'ensenyament, considerat "el mitjà més important per a glorificar el cor de Jesús".
Només amb 23 anys va ser elegida superiora general de la congregació, càrrec que va ostentar 63 anys: sota la seva direcció, la congregació va tenir una difusió extraordinària, arribant a tenir 105 col·legis per tot el món. Arran de la seva trobada amb Rose-Philippine Duchesne, monja de l'Orde de la Visitació de Santa Maria, aquesta va fundar les primeres cases de l'institut als Estats Units d'Amèrica.
* Quadre de Savinien Petit, fet poc després de la seva mort
* Cos incorrupte de la santa
* Capella de l'església de St. Francesc Xavier de París, on des de 2009, reposa el cos de la santa
* Casa natal de la santa a Joigny, avui Centre Sophie Barat, residència de la congregació

## Culte

Per l'heroicitat de la seva virtut, Lleó XIII la va declarar venerable el 1879; Pius X va promulgar el decret que aprovava un miracle seu el 22 de gener de 1908, autoritzant-ne la beatificació, que fou el 24 de maig d'aquell any. Finalment, Pius XI la va canonitzar el 24 de maig de 1925. La seva festa se celebra el 25 de maig.

## Referències

* ↑ Kilroy, Phil. Madeleine Sophie Barat, 1779-1865: A Life (en anglès). Paulist Press, 2000. ISBN 978-0-8091-0526-7.
* ↑ Mayer, Louise. The History of the Society of the Sacred Heart in Switzerland from the Foundation in 1830 to the Expulsion in 1847 (tesi). Loyola Univesisty of Chicago, 1935.
* ↑ Kilroy, Phil. Magdalena Sofía Barat: Una vida (en castellà). Encuentro, 2000-12-26, p. 162. ISBN 978-84-7490-606-6.
* ↑ Luirard, Monique. La société du Sacré-Cœur dans le monde de son temps 1865 - 2000 (en francès). Presses Universitaires du Septentrion, 2019-05-10, p. 9. ISBN 978-2-7574-2132-1.

## Vegeu també

* Societat del Sagrat Cor de Jesús

## Enllaços externs

* (noruec) La biografia a Katolsk.org
# Lahsasna

Lahsasna (àrab لحساسنة) és una comuna rural de la província de Berrechid de la regió de Casablanca-Settat. Segons el cens de 2014 tenia una població total de 9.315 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# John Bright

* Per a altres significats, vegeu «John Bright (desambiguació)».
John Bright (Rochdale, Anglaterra, 16 de novembre de 1811 - 27 de març de 1889), va ser un polític britànic radical i liberal.

## Biografia

Va estar relacionat amb Richard Cobden en la constitució de la Lliga contra les lleis de cereals.
Va ser un dels oradors més grans de la seva generació, i un fort crític de la política exterior britànica. Va formar part de la Cambra dels Comuns des de 1843 fins a 1889.

## Bibliografia

* The Life and Speeches of the Right Hon. John Bright, MP, per George Barnett Smith, 2 vols. 8è (1881)
* Life of John Bright, MP, per John M Gilchrist, a Cassell's Representative Biographies (1868)
* John Bright, per CA Vince (1898)
* Speeches on Parliamentar Reform by John Bright, MP, revisat per ell mateix (1866)
* Speeches on Questions of Public Policy, John Bright, MP, editat per JE Thorold Rogers, 2 vols. 8è (1868)
* Public Addresses, edited per JE Thorold Rogers, 8è (1879)
* Public Letters of the Right Hon. John Bright, MP., compilat per HJ Leech (1885)
* Life and Speeches de John Bright, per Frank Moore (1865).

## Referències

* ↑ Belchem, John. Diccionario Akal de la Historia del siglo XIX (en castellà). Madrid: Akal, 2007, p. 81. ISBN 9788446018483.
# Microphysogobio kachekensis

Microphysogobio kachekensis és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jin, X. 1991 Gobioninae. p. 185-223. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Magatzem Vallhonrat (Terrassa)

El Magatzem Vallhonrat és un antic edifici industrial del centre de Terrassa (Vallès Occidental) situat a la plaça de Maragall, inclòs a l'Inventari del Patrimoni Arquitectònic de Catalunya.

## Descripció

És un edifici entre mitgeres de planta trapezoïdal, que fa cantonada entre el carrer del Teatre, les Escaletes i la plaça de Maragall, i adaptat al desnivell del terreny: al carrer conegut com les Escaletes té una sola planta, i en canvi al carrer del Teatre en té dues. La porta d'accés, antigament d'arc de mig punt, s'obre a la plaça. Al costat de la porta hi ha una gran finestra rectangular. A la façana del carrer del Teatre hi ha obertures rectangulars, originàriament amb reixes. El conjunt mostra elements decoratius molt simples. Hi ha arrebossat sobresortint al voltant de les obertures.

## Història

L'edifici és un projecte de l'arquitecte Joan Baca i Reixach del 1930. Un cop perduda la seva funció com a magatzem industrial, ha estat remodelat i actualment allotja un restaurant.

## Referències

* 1 2 «Magatzem Vallhonrat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 juliol 2015].
# Algún día, cuando pueda llevarte a Varsovia

Novel·la escrita l'any 1997 per l'escriptor espanyol Lorenzo Silva.
És la primera part de la trilogia Getafe, completada per El cazador del desierto i La lluvia de París. Aquesta novel·la va ser un encàrrec de la directora de la col·lecció Espacio abierto de l'editorial Anaya.

## Argument

Els protagonistes són la Laura i l'Andrés, membre d'una família polonesa que es trasllada a viure al bloc de pisos on viu la Laura. Cada diumenge a la tarda queden per anar a un mirador des d'on poden contemplar la ciutat de Madrid. Allà, el noi narra la història de les seves peripècies per Polònia. Ella queda encantada per la màgia amb la que el noi és capaç de dominar les paraules, i escolta la seva història, fascinada. Des del començament del veïnatge, la Laura sent interès pel noi, i fa per trobar-se'l per tot arreu. Tot i que a ella li sembla molt bé conviure amb una familia nouvinguda, no tots els veïns de l'escala ho veuen igual, i la noia es veurà obligada a veure's amb l'Andrés d'amagat. Aquest li explica com a Polònia ajudava el seu pare, capità de barco, a transportar càrregues d'un lloc a un altre, a través del riu Vístula. La Laura descobreix que l'Andrés va emigrar a Espanya després de l'acomiadament del seu pare per transportar càrregues il·legals. Però això era l'única cosa que amaga la família de l'Andrés, perseguida per la policia. La Laura i l'Andrés ni tan sols poden acomiadar-se abans que aquest hagi de tornar a fugir.
Explorant aspectes d'una altra cultura, Lorenzo Silva utilitza la música i la literatura per recolzar les seves tesis sobre la superació, els somnis fets realitat, la immogració, l'amor i l'amistat, i les coses bones, i no tan bones, de la vida.

## Bibliografia

* Irene Andrés-Suárez, Marco Kunz, Inés d'Ors: La inmigración en la literatura española contemporánea Verbum Editorial, 2002 ISBN 8479622407
# Isleta Village Proper

Isleta Village Proper és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 496 habitants.

## Demografia

Segons el cens del 2000, Isleta Village Proper tenia 496 habitants, 190 habitatges, i 125 famílies. La densitat de població era de 709,3 habitants per km².
Dels 190 habitatges en un 31,6% hi vivien nens de menys de 18 anys, en un 30% hi vivien parelles casades, en un 26,3% dones solteres, i en un 34,2% no eren unitats familiars. En el 30,5% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,26.
Per edats la població es repartia de la següent manera: un 27,4% tenia menys de 18 anys, un 10,9% entre 18 i 24, un 24,6% entre 25 i 44, un 18,8% de 45 a 60 i un 18,3% 65 anys o més.
L'edat mediana era de 38 anys. Per cada 100 dones de 18 o més anys hi havia 76,5 homes.
La renda mediana per habitatge era de 20.268 $ i la renda mediana per família de 20.000 $. Els homes tenien una renda mediana de 25.000 $ mentre que les dones 31.538 $. La renda per capita de la població era de 9.804 $. Aproximadament el 36,2% de les famílies i el 38,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Isleta Village Proper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Isleta Village Proper». American Fact Finder. Oficina del Cens dels Estats Units, 12-01-2010.
# Magdalena Sibil·la de Saxònia

Magdalena Sibil·la de Saxònia (en alemany Magdalena Sibylle von Sachsen) va néixer a Dresden (Alemanya) el 23 de desembre de 1617 i va morir a Altenburg el 6 de gener de 1668. Era una princesa de la Casa de Wettin, filla de l'elector Joan Jordi I (1585-1656) i de la seva segona dona Magdalena Sibil·la de Prússia (1586-1659).

## Matrimoni i fills

El 1634 es va casar a Copenhaguen amb el príncep hereu de Dinamarca Cristià d'Oldenburg, fill del rei Cristià IV de Dinamarca (1577-1648) i d'Anna Caterina de Brandenburg (1575-1612). Després de tretze anys sense tenir fills, morí el príncep danès, i l'11 d'octubre de 1652 es va casar amb un seu cosí, el duc Frederic Guillem II de Saxònia Altenburg (1603-1669), fill del duc Frederic Guillem I de Saxònia-Weimar (1562-1602) i de la seva segona dona, la comtessa Anna Maria de Baviera-Neuburg (1575-1643). D'aquest segon matrimoni en nasqueren tres fills:
* Cristià (1654-1663).
* Joana Magdalena (1656-1686) casada amb el duc Joan Adolf I de Saxònia-Weissenfels (1649-1697);
* Frederic Guillem (1657-1672).

## Bibliografia

* Mara R. Wade: Triumphus Nuptialis Danicus. German Court Culture and Denmark. The Great Wedding of 1634. Wiesbaden: Harrassowitz 1996. (Wolfenbütteler Arbeiten zur Barockforschung 27). ISBN 3-447-03899-3
* Helen Watanabe O’Kelly: Das Damenringrennen - eine sächsische Erfindung? A: Sachsen und die Wettiner. Chancen und Realitäten (Sondernummer der Dresdner Hefte). Dresden 1990.
* l. u.: Magdalene Sibylle von Sachsen. A: Allgemeine Deutsche Biographie (ADB). Band 20, Duncker & Humblot, Leipzig 1884, S. 49.
# Les Cabres Encantades

Les Cabres Encantades és un paratge del terme municipal de Monistrol de Calders, al Moianès.
Està situat a l'extrem meridional de la Urbanització Masia del Solà, just en el moment que el torrent de l'Om rep per l'esquerra el torrent de la Cucalera i gira cap al nord.
Es tracta d'una curiosa formació de roques entre les quals discorre l'aigua del torrent quan plou, que la brama popular ha atribuït a un ramat de cabres que va quedar petrificat per alguna maledicció ancestral.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# John Brahm

John Brahm (Hamburg, Imperi Alemany, 17 d'agost de 1893 - Malibú (Califòrnia), 11 d'octubre de 1982), nascut amb el nom de Hans Brahm, fou un director de cinema i teatre estatunidenc. Era fill de l'actor alemany Ludwig Brahm i nebot de l'empresari teatral Otto Brahm.
Va ser director teatral a Viena però el 1934 s'exilià a París, d'on després passà a Anglaterra, per anar a parar finalment a Hollywood el 1936. Immediatament després de la seva arribada al cinema americà va contribuir a transmetre l'herència de l'expressionisme alemany en moltes pel·lícules. Es poden destacar pel·lícules com Let Us Live (1939), The Lodger (1944), Hangover Square (1945) o The Locket (1947). A partir de la dècada dels 50 Brahm va treballar per a la televisió dirigint molts episodis de sèries com "Alfred Hichcock Presents" o "The Twilight Zone".

## Filmografia

* Broken Blossoms (1936)
* Counsel for Crime (1937)
* Girls' School (1938)
* Penitentiary (1938)
* Let Us Live (1939)
* Rio (1939)
* Escape to Glory (1940)
* Wild Geese Calling (1941)
* Orchestra Wives (1942)
* The Undying Monster (1942)
* Tonight We Raid Calais (1943)
* Wintertime (1943)
* Bomber's Moon (1943)
* Guest in the House (1944)
* The Lodger (1944)
* Hangover Square (1945)
* The Locket (1946)
* Three Little Girls in Blue (1946)
* The Brasher Doubloon (1947)
* Singapore (1947)
* Siren of Atlantis (1949)
* Face to Face (1952)
* The Miracle of Our Lady of Fatima (1952)
* The Diamond Queen (1953)
* The Mad Magician (1954)
* Bengazi (1955)
* Special Delivery (1955)
* The Golden Plague (1963)
* Hot Rods to Hell (1967)

## Referències

* 1 2 «John Brahm. About this person» (en anglès). New York Times. [Consulta: 6 desembre 2015].
* ↑ Coma, Xavier. Diccionari del cinema negre. Barcelona: Edicions 62 (La cua de palla), 1990, p. 40. ISBN 84-297-3083-4.
# Microphysogobio pseudoelongatus

Microphysogobio pseudoelongatus és una espècie de peix cipriniforme de la família dels ciprínids.

## Morfologia

Els mascles poden assolir els 8,2 cm de longitud total.

## Distribució geogràfica

Es troba a Guangxi (Xina).

## Referències

* ↑ Mori T. 1934. The fresh water fishes of Jehol. Rep. First Sci. Exped. Manchoukuo, Tokyo Sec. 5 (Zool.) Pt 1. 1-61.
* ↑ BioLib (anglès)
* 1 2 FishBase (anglès)
* ↑ Zhao, Y.-H. i C.-G. Zhang 2001: A new species of the genus Microphysogobi Mori from Guangxi, China (Cypriniformes: Cyprinidae). Acta Zootaxon. Sin. 26(4):592.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Magatzem al carrer Alonso Martínez, 18 (Tàrrega)

Carrer Alonso Martínez, 18 és una casa noucentista de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

És un magatzem de considerables dimensions, entre mitgeres. Està format per dos pisos, la planta baixa i el pis superior que es confon amb la coberta. El pis inferior presenta tres obertures molt grans, dues portalades a banda i banda i una finestra central. Aquestes són fetes amb arcs rebaixats absents de decoració. En aquesta planta el mur està tot arrebossat excepte dues filades laterals amb forma d'aplacats de pedra que es repeteixen emmarcant la finestra central.
La part superior de l'edifici destaca per la seva originalitat, ja que resol el coronament de la façana fugint dels esglaonaments típics d'aquest tipus d'arquitectura agrícola. És una estructura ondulada, amb una forma molt sinuosa on a la part central de la façana s'obra una finestra subdividida en tres ullals geomètrics semicirculars. Aquesta coberta està coronada per una sanefa motllurada que ressegueix tot el conjunt.

## Referències

* 1 2 3 4 «Carrer Alonso Martínez, 18». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Scardinius hesperidicus

Scardinius hesperidicus és una espècie de peix cipriniforme de la família dels ciprínids.

## Morfologia

Els mascles poden assolir els 51 cm de longitud total.

## Distribució geogràfica

Es troba a Euràsia.

## Referències

* 1 2 FishBase (anglès)
* ↑ Billard, R., 1997. Les poissons d'eau douce des rivières de France. Identification, inventaire et répartition des 83 espèces. Lausanne, Delachaux & Niestlé, 192p.

## Bibliografia

* Crivelli, A.J., 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bandera del Poble Català

Bandera del Poble Català fou la revista de l'Organització de Resistència Nacional. Es van editar sis números amb uns 3.000 exemplars entre agost de 1945 i març de 1947, a cura de Joan Ballester i Canals. Amb ajut de Josep Pelegrí (Estat Català) i Gabriel Xammar es va distribuir per Tarragona, i a través del Bloc Escolar Nacionalista es distribuí també a les ciutats de València i Mallorca.

## Referències

* ↑ de Riquer, Borja; Carbonell i Curell, Anna; Abad i Carilla, Montserrat. Història, política, societat i cultura dels països catalans: La llarga postguerra. Enciclopèdia Catalana, 2008, p.227. ISBN 8441224838.

## Bibliografia

* Albert Viladot i Presas Nacionalisme i premsa clandestina (1939-1951). Barcelona, Curial, 1987
# Pollancre del Canadà

El pollancre del Canadà (Populus x canadensis Moensch) amb el sinònim de Populus euramericana (Dode) Guinier. És una espècie de pollancre híbrid
Rep aquesta denominació un grup molt polimorf d'híbrids obtingut entre les descendències de Populus deltoides i Populus nigra, i en algun cas altres espècies. Arriba a fer de 25 a 30 m d'alt. Fulles grosses entre 7-10 cm de longitud, de forma triangular-deltoidea, serrades, amb la base truncada o en forma de cor. Inflorescències de 3 a 6 cm de longitud. Flors masculines amb anteres rogenques. Floreix al febrer i març. De creixement molt ràpid, es fa servir per a fer fusta i com a arbre ornamental.

## Referències

* ↑ «Pollancre del Canadà». Gran Enciclopèdia Catalana. Barcelona: Grup Enciclopèdia Catalana.
* ↑ «pollancre». Diccionari de la llengua catalana de l'IEC. Institut d'Estudis Catalans.
# Magdalena Sibil·la de Saxònia-Weissenfels (1648-1681)

Magdalena Sibil·la de Saxònia-Weissenfels (en alemany Magdalena Sibylla von Sachsen-Weißenfels) va néixer a Halle (Alemanya) el 2 de setembre de 1648 i va morir a Gotha el 7 de gener de 1681. Era una noble alemanya, filla del duc August (1614-1680) i de la princesa Anna Maria de Mecklenburg-Schwerin (1627-1667).

## Matrimoni i fills

El 14 de novembre de 1669 es va casar a Halle amb Frederic I de Saxònia-Gotha-Altenburg (1646-1691), fill del duc Ernest I (1601-1675) i de la princesa Elisabet Sofia de Saxònia-Altenburg (1619-1680). El matrimoni va tenir vuit fills:
* Anna Sofia (1670-1728), casada amb Lluís Frederic I de Schwarzburg-Rudolstadt (1667-1718).
* Magdalena Sibil·la (1671-1673).
* Dorotea Maria (1674-1713), casada amb Ernest Lluís I de Saxònia-Meiningen (1672-1724).
* Frederica (1675-1709), casada amb Joan August d'Anhalt-Zerbst (1677-1742).
* Frederic (1676-1732), casat amb Magdalena Augusta d'Anhalt-Zerbst (1679-1740).
* Joan Guillem (1677-1707).
* Elisabet (1679-1680).
* Joana (1680-1704), casada amb Adolf Frederic II de Mecklenburg-Strelitz (1658-1708).

## Enllaços externs

* http://gso.gbv.de
* Johann Hübners ... Drey hundert und drey und dreyßig Genealogische Tabellen. Tab. 169
* ThePeerage.com
# Les Rieres

Les Rieres és una partida en part constituïda per camps de conreu del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà. És al sud-est d'Erinyà, a l'esquerra i a prop del riu de Serradell. És al sud-est de la Cua, al nord-est de la Torroella, al sud-oest de les Planes i al nord-oest de Fraires.
# Catamenia

Catamenia és un gènere d'ocells de la família dels tràupids (Thraupidae). Aquestes espècies es troben a zones més obertes dels Andes i les terres baixes adjacents. Els mascles són principalment grisos; les femelles són marronoses i ratllades. Els dos sexes tenen un distintiu crissum de castanyer.

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
| Nom científic | Distribució |
| Catamenia analis | menjagrà cuabarrat | Argentina, Bolívia, Xile, Colòmbia, Equador i Perú |
| Catamenia inornata | menjagrà modest | Argentina, Bolívia, Xile, Colòmbia, Equador, Perú i Veneçuela |
| Catamenia homochroa | menjagrà de páramo | Bolívia, Brasil, Colòmbia, Equador, Perú i Veneçuela |

## Referències

* ↑ Ridgely, Robert S.; Tudor, Guy. Birds of South America: Passerines. Christopher Helm, 2009, p. 649. ISBN 978-1-408-11342-4.